text:
Ku : MAMAT SASMITA
Aki Saca keur siduru hareupeun durukan
runtah, di gigir imahna. Haseup ngelun, mulek, rada beueus runtah téh, pédah
kamari soré aya hujan miripis. Aki Saca malikeun durukan, runtah nu béh handap
sina mumbul ka luhur, dikoréh-koréh ku rokrak panjang. Haseup beuki ngelun, teu
genah siduru gé ari loba haseup mah, kalah peurih kana mata.
Aki Saca ninggalkeun durukan nu ngelun,
bus asup ka imah ti panto dapur, teu poho panto ditulakan ti jero. Kitu deui
jandéla nu geus ngablak ti subuh kénéh, ditutupkeun kalawan tarapti. Aki Saca kaluar
imah ti panto hareup, jrut turun ti
golodog, cepet ngétan. Nincak jalan can
diaspal, nincak batu leutik gugurinjalan. Teu rurusuhan, lengkah ancad lalaunan
bari ngararasakeun panon poé haneut moyan.
Nepi ka lembur Sandaan, béh ditueun
kantor kalurahan, méngkol kana gang leutik, muru imahna Aki Wirya.
“Aéh..aéh geuning aya tamu ti jauhna,” cék
Aki Wirya nu ngurunyung ti pipir imah.
Duanana silih rangkul “Hampura kuring
tambélar” haréwos Aki Saca. Duanana namplokeun kasono, pédah geus lila teu
papanggih. Silih tanya anak jeung incu. Aki Wirya téh sobat Aki Saca ti keur
ngora, kawentar alus ngukir pérah jeung sarangka bedog, rajeun sok disebut
maranggi atawa marangguy. Loba kanyahona perkara bedog, malah perkara keris
jeung kujang, sabab mindeng panggih jeung jalma réa nu papada hayang
dipangnyieunkeun pérah jeung sarangka.
Aki Saca muka bungkusan nu ti tadi
dikeukeuweuk “Hayang dibajuann jeung maké pérah” kitu pokna. Dibajuan téh
disarangkaan.
“Uluh bedog pajajaran?” Cek Aki Wirya
bari ngalak ngilik bedog nu taranjang kénéh.
“His lain, ieu mah meunang kuring jeung
incu.”
Aki Wirya neuteup, siga nu teu percaya.
Bedog semu coklat, siga warna taneuh. Wilah bedog udat-udatan, nu kieu mah sok
disebut pamor pecah rambut cék pikir Aki Wirya. Awak bedog rada panjang,
ngalampanyat, huntu bedog atawa
seuseukeutna semu melengkung ka tungtung, malapah gedang.
“Na masih kénéh nyieun bedog?”
“Puguh geus welasan taun teu neupa,
kakara ceg deui aya tilu bulan kaliwat mah dibantuan ku incu awéwé,” tembal Aki
Saca.
“Rék dikumahakeun ieu téh?”
“Hayang diperahan jeung disarangkaan.”
“Lah geus ngadégdég ngarautna gé.”
Aki Saca keukeuh maksa hayang diperahan,
hayang disarangkaan “Keun baé lila gé,” Aki Wirya éléh déét tuluy unggeuk.
Aki Saca dititah milih pérah, nu kumaha
nu rék dipaké kitu deui sarangkana.
“Tah nu ieu wé,” cék Aki Saca
“Euh eluk paku,” témbal Aki Wirya “Hadé
tah milih téh, luyu jeung bedogna.”
“Naha kitu/”
“Kapan eluk paku téh eluk pakujajar,
tangkal paku nu aya di Pajajaran baheula.”
“Aéh baruk, teu nyaho kuring mah.”
“Na
rék dibéré ngaran naon ieu bedog téh?”
“Eu eu
Bedog Ceurik Rahwana.” Témbal Aki Saca bari rada aga eugeu, siga nu
sapokna.
***
“Hayu aki, urang ka Cikidang téa” cék incuna nu geus
ngajengjen di gigireun Aki Saca, bari ngajingjing kantong keresek ,”Ieu beusi
sembranina”, bari ngodok kantong keresek ngaluarkeun urut spéker nu geus ruksak.
“Naha
teu sakola nyai?”
“Pan dinten Minggu ayeuna mah, peré ki,”
Aki saca ukur nyéréngéh ngadéngé kitu mah, abong geus kolot geus poho kana poé,
ari Jumaah mah teu poho pédah sok ngadéngé sora ngaji ti masjid lembur gedé.
Aki
Saca singkil, maké calana komprang nengah bitis, baju kamprét hideung, teu poho
didudukuy cetok.
“Nyai maké dudukuy ieuh, engké beurang
mah panas geura.” Incuna nampanan dudukuy nu disodorkeun ku Aki Saca.
Duaan anteng di Cikidang, lain nyair
ngala lauk atawa ngabedahkeun kokombongan, ieu mah ngala siki beusi. Cikidang
dina mangsa usum halodo, caina macak-macak, loba kikisik garing, di tempat kitu
beusi sembrani digusruk-gusruk, mun ayaan siki beusi sok narapel, siga cucuk
leutik ngarédés napuk dina beusi sembrani.
Tuluy diparol, diwadahan kana kantong keresek, hayang meunang sakantong keresek
gé hésé, lila, kudu leukeun. Resep cenah cék incuna mah, orokaya awakna sok
kukucuprakan dina cai. Ku Aki Saca diantep sakarepna, ku daék ngilu gé geus
atoh aya nu maturan teu karana dititah.
Ngala siki beusi téh pédah teu boga
beusina keur nyieun bedog, aya éta gé beusi pasésaan jaman keur sok neupa, ngan
saeutik, ukur sajeungkal, sigana urut pér
sado atawa urut pér mobil. Moal pimahieun. Kungsi kekeleyengan néangan beusi ka
tatanggana salembur, euweuh nu bogaeun. Béak dijualan ka tukang rongsokan sok
ditukeuran ku cangkir, gelas atawa emuk.
Ari parabot keur manday mah aya kénéh,
sabangsaning palu, paron, kikir, panyapit ngaggunduk di dapur, malah aya kénéh
lambusan tina kulit domba. Sagala rupa parabot mah ngahaja teu dikamamanakeun,
wariskeuneun kitu pikir Aki Saca.
“Nyai hayu urang balik, ieu geus téréh
lohor” Aki Saca ngageroan incuna nu keur anteng ngagusruk-gusruk beusi
sembrani, diajak balik téh incuna teu mungpang, ngiclik nuturkeun bari
ngajingjing kantong keresek.
“Aki, ari ieu siki beusi ti mana, naha
aya di Cikidang?”
“Duka atuh nyai, aki gé teu apal, ti
ditu wé meureun ti gunung kabawa palid. Numatak nyai, sakola teh kudu jucung
ambéh apal sagala rupa.” Incuna teu teterusan nanya, enya ayeuna kakara kelas lima, budak téh
kawilang pinter, aralus peunteun dina rapotna.
“Nyai sigana geus meujeuhna ngala siki
beusi téh, geus cukup keur nyieun bedog mah, kabéhna mun dihijikeun geus aya saémbér
mah.”
“Iraha aki badé neupana?”
“Engké deui wé mun nyai peré sakola,”
tembal Aki Saca, “Isuk mah siki beusi rék dikumbah deui, rék dipiceun leutakna,
rék didaraykeun ambéh garing”
***
Si Nyai luut léét késang, leungeunna
pakupis diperenahkeun dina lambusan, niupan kana piruruhan. Piruruhan dijieun
dina urut hawu, di dapur imahna Aki Saca.
“Sok nyai, lila-lila gé bisa,” cék Aki
Saca, pédah ningali incuna siga nu hésé ngemposkeun lambusan. Aya rasa bungah
tur reueus ningali incuna siga nu keyeng
hayang bisa neupa, padahal pangawakan awéwé, biasana awéwé mah langka
kataji jadi tukang panday. Tapi teu salah cék gerentes haté Aki Saca, lantaran
kungsi ngadéngé jaman baheula ogé aya awéwé nu kawentar jadi panday nu hadé.
Kaciri piruruhan geus ruhay, Aki Saca
ngamimitian rék ngasupkeun beusi nu sajeungkal, dicapit pageuh,
Bismillahirohmannirrohim ucapna lalaunan, mugi salamet saréréa tur alus
hasilna, brus beusi disupkeun kana piruruhan.
“Kadieu nyai ku aki, genténan, itu
elapan heula paron ku lamak baseuh, tong baseuh teuing.” Aki Saca ngagantian
incuna ngalambus, sora lambusan ngadius mayeng, ngempos kana piruruhan.
Aki
Saca dina pikirna uleng kumaha carana nyampurkeun siki beusi, can kungsi neupa
maké siki beusi, teu boga pangalaman. Beusi nu sajeungkal geus beureum semu hurung,
lambusan dilesotkeun, ceg kana cacapit, beusi hurung dicapit pageuh, dibawa
kana paron, dipeupeuh ku palu badag, diomé sangkan semu kewung. Di tengah nu
semu kewung diasupan siki beusi, dipurulukkeun, ngaburicak semu hurung, sigana
kokotor tina siki beusi kaduruk, geus semu leyur tuluy dilipetkeun, kitu jeung
kitu. Incuna agag-agagan siga nu sieun ningali ngaburicakna seuneu dina beusi
beunang meuleum.
Aki Saca ngahégak, palu karasa beurat, enyaan
geus kolot, tanaga geus suda, ari kahayang gedé kénéh, ningali kitu mah incuna
ngawanikeun manéh, “Aki kadieukeun urang cepengan,” incuna neureuweul rék ngarebut cacapit tina leungeun akina.
“Nyai bisa kitu?”
“Tiasa,” tuluy leungeunna tipepereket
nyekel cacapit beusi, panonna semu peureum, Aki Saca kéom ningali kitu mah,
palu diheumbatkeun dicekel ku dua lengeun.. Lila-lila incuna tambah wani nyekel
cacapit, beuki lancar ngabulak balik, geus teu kudu dititah deui.
Salila digawe kitu, kadéngé radio
ngagembrung, itung-itung aya nu maturan, nu dipikaresep ku Aki Saca téh lagu
Ceurik Rahwana dina wanda Cianjuran.
Neupa teu cukup ku sapoé dua poé,
dikeureuyeuh babarengan jeung incuna dina waktu peré sakola. Lain teu hayang
dipigawé ku sorangan, ku Aki Saca, tapi nyaah ku kadaék incuna, ngajaga ulah
nepi ka jaheut haténa, alatan teu diajakan. Pangna hayang neupa deui, sanggeus
welasan taun eureun, lantaran teu boga bedog beunangna. Pédah wé kasebut kungsi
jadi tukang panday, hayang boga akuan, boga bedog nu alus meunang neupa
sorangan. Ulah keuna ku paribasa majar panday mah tara boga bedog. Ari bedog
keur kudak kadék sapopoé mah aya, ngan éta mah bedog beunang batur ti
Galonggong, paméré minantuna.
Sapopoéna, di imahna, Aki Saca sagawé-gawé,
aya ngayuman bilik, aya menerkeun paranjé hayam, sabenerna gawé kitu téh ukur
tamba kesel, da keur hirup sapopoé mah geus tara mikir, cukup dibayuan ku nu
jadi anak. Anakna téh dua, duanana geus kurenan, nu panggedéna lalaki geus mencar,
ngabandar cau di kota, ari nu bungsu, awéwé, boga salaki ka guru SMP di kacamatan.
Imah Aki Saca, paeunteung-eunteung jeung imah anakna nu awéwé.
Mun keur sagawé-gawé, Aki Saca sok bari
ngadéngékeun radio, kitu wé aya ngadéngékeun bag-bagan agama, aya ngadéngékeun
dongéng , ngadéngékeun bobodoran jeung ngadéngékeun lalaguan, karesepna lagu Ceurik
Rahwana atawa Banondari. Mun keur ngadéngékeun lagu Ceurik Rahwana rajeun sok
ngaheruk, asa kasindiran atawa asa maca deui lalakon hirupna.
Hirup mah tara lempeng salawasna, rajeun
aya ngaléokna, inget kénéh dina mangsa tengah tuwuh kungsi kagémbang ku randa donto
urang Bungbulang. Mimiti papanggih waktu keur ngider ngajual bedog jeung
parabot lianna, teu pira randa donto téh rék meuli arit jeung étém, cenah keur
ngilu dibuat. Pokna “Akang, kuring meunang ngiridit?”. Harita Aki Saca teu
langsung ngawalon, lantaran barang téh teu dikiriditkeun, hayang cungcréng
sapada harita. Cék randa donto téh “Ambéh urang mindeng panggih,” Aki Saca teu
wasa nolak, unggeuk. Encan lunas arit
jeung étém, geus gerewel deui hayang badog jeung pacul, kitu jeung kitu wé. Aki Saca éléh ku kelét jeung ku giler. Antukna
kalalanjoan, nepi ka wani ménta céngcéléngan nu pamajikan, Nini Uti, meunag
kental kentél aya puluh taunna ancokeuneun keur umroh. Ngomongna Aki Saca mah
nginjeum keur nambahan modal. Nini Uti teu opénan, tara nanya najan sakecap. Nu karasa ku Aki Saca, pamajikanana teu loba
kahayang, keur pangabutuh sapopoé ngurus budak rék dibéré sabaraha gé ditampa
kalawan bungah, majarkeun rejeki mah rék
gedé rék leutik ulah ditampa ku ngarasula. Keur Aki Saca aya
ngeunahna tara ditanya nanaon téh, aya kereteg haté mah boa-boa sikep kitu téh lain hartina sadrah kana kadar tapi ngalawan ku cara
lemes, kuduna lalaki ge surti. Tah palebah dieu Aki saca ngaleketeyna, komo
sanggeus ditoker ku randa donto pédah tara mawa pamahugi loba.
Béak modal teu karasa, dagang parabot geus teu reugeujeug.
Antukna idek liher deui di imah, sagawé-gawé dilembur sorangan. Rasa hanjakal
sagedé gunung euweuh gunana, kalalanjoan kagémbang ku urang Bungbulang.
Mangtaun-taun
céngcéléngan
Nini Uti teu kagantian, malah lat
poho.
Datang mangsa Nini Uti mulang ka
kalanggengan, Aki Saca kapupul bayu, ngaheruk lir bueuk meunang mabuk, asa
diheulang. Harita pabeubeurang Nini Uti keur ngaréngkol ngeukeupan incuna nu
kakara umur bubulanan, kapanggih sotéh pédah orok ngéar, ceurik teu
eureun-eureun, ari diguyahkeun Nini Uti geus oyag kabéh. Atuh guyur salelembur,
papada nyebut teu nyangka, teu kadéngé
geringna, ngan kalan-kalan sok kadenge rumahuh, sok rajeun ngarasa eungap. Nilik kana umur da can kolot-kolot teuing,
enya sabenerna mah umur Nini Uti leuwih kolot batan Aki Saca, tapi géséhna ngan
ukur tilu taun.
Bérés ngaweredon, nyolatkeun jeung
nguburkeun, Aki Saca muka lomari tempat pakéan Nini Uti. Geus kabiasaan, pakéan
nu geus marhum sok diwariskeun atawa dibikeun utamana ka nu ngaweredon. Dina
handapeun tumpukan baju, kapanggih bungkusan pelastik hideung, dibuka téh
bungkusan baju dina bungkusna aya cap tulisan pakaian wanita untuk umrah lengkap. Meg téh, Aki Saca asa ditonjok
angen, hayangna ceurik lolongséran, suku, leungeun ngeleper, harita ukur ngomong lalaunan “Hampura Uti.”
***
Pasosoré, bada asar, Aki Saca keur
ngalantung di buruan, ngagéndéyéh maké sarung, ka luhurna make baju koko bodas,
dikopéah hideung, ngadagoan wanci magrib. Di jalan kadéngé aya mobil eureun,
teu lila kurunyung Aki Wirya, diiringkeun ku duaan, sigana nu ti dayeuh da béda
dangdananana.
Sanggeus uluk salam, Aki Wirya
ngawanohkeun yén dua tatamu téh hayang panggih jeung Aki Saca, méméh
ngawangkong panjang Aki Wirya ngajak nyalingker heula ka Aki Saca bari ngomong
lalaunan.
“Tong loba carita, teu kudu nyaritakeun
neupa bedog sagala, ieu tamu téh rék ngaduitan bedog nu kamari dipérahan jeung
disarangkaan, sigana duitna pimahieun mun dipaké keur umroh gé.”
Aki Saca ukur ngahuleng, baruk rék
ngaduitan bedog? Mahi keur umroh?
Aki Saca ngajak tamu asup ka tepas.
Tamu tunyu tanya kaayaan lembur. Aki
Saca ngajawab satarabasna, aya walungan Cikidang nu tara saat najan halodo
ngagentak, aya cai séké nu nelah Séké Bentang, aya hunyur di Cijambé nu nelah
Uyut Cijambé, perenahna sisi Cikidang, girangeun lembur.
“Hunyur Uyut Cijambé dugi ka ayeuna gé
aya kénéh, malih mah teu acan kantos kakelem sanaos Cikidang caah ageung.”
Tatamu nu duaan silih rérét “Saurna,
saha nu sumaré di Cijambé téh?”
“Upami saha-sahana mah teu terang,
namina maksad téh, mung saur sepuh baheula, éta téh makam istri, malih katelah Uyut
Nyimas Rambut Panjang, seuweu siwi ti Cirebon, nu ngababakan ieu lembur.”
“Lembur
naon ieu téh?” cék tatamu.
“Katelahna ayeuna mah Sukamahi,
kapungkur mah namina teh Jantaké.”
Sanggeus
ngobrol rada lila, tatamu teh méré kantong pelastik cenah éta téh mahar keur
bedog “Mugi ulah ditampik,” kitu pokna. Aki Saca nampanan, teu dibuka heula,
disimpen wé di tepas imah.
Tamu amitan, cenah rék terus mulang ka dayeuh,
laleumpang muru kana mobilna nu ngabagug di sisi jalan. Aki Wirya mandeurikeun
manéh, bareng leumpang jeung Aki Saca
“Ĕta
téh duit keur ngagantian bedog téa, itung wé ku sorangan kadinyah.”
“Atuh kop nyokot heula keur mayar pérah
jeung sarangkana,” témbal Aki Saca.
“Hih kuring mah enggeus dibéré ti maranéhna
kamari, éta mah keur didinya kabéh.”
“Lain, kuring mah banget teu ngarti,
naha bedog téh nepi ka diregaan kitu?”
“Panjang caritana, engké wé deui, tah
tamu nu rada béséké éta téh jalma nu awas paningal, jalma nu seukeut deuleu.” témbal
Aki Wirya “Naha éta bedog disebut bedog Ceurik Rahwana?” cék Aki Wiya deui.
“Kapan waktu keur neupana bari ngadéngékeun lagu Ceurik Rahwana tina radio,”
jawab Aki Saca. Aki Wirya kéom ngadéngé kitu mah, terus ngilu kana mobil. Aki
Saca teu kaburu tatanya deui, mobil geus ngadius mantén. Aya benerna panday mah
tara boga bedog, kakara gé rék boga akuan geus disamber mantén ku nu séjén,
gerentes Aki Saca.
Aki Saca muka kantong keresek enya wé eusina duit, aya opat gepok, nu tilu
gepok sapuluh jutaan jeung sagepok lima juta. Cukup keur umroh saurangeun.
Aki Saca ngahuleng sajongjongan, pok
ngomong sorangan “Uti ieu duit keur umroh téa.”
Duit ku Aki Saca teu dicocéng sapésér
ge, langsung dibikeun ka incuna keur
nambah-nambah biaya sakola, sakolebatan kagambar kumaha Nini Uti keur
ngeukeupan incuna waktu orok kénéh▄
Margawangi
September 2016
(Dimuat dina koran Tribun Jabar Salasa 27 Sept-Rebo 28 Sept-Kemis 29 Sept 2016)


c: text/html

text:
Universitas
Univérsitas Padjadjaran atawa nu kasohor Unpad téh salah sahiji paguron luhur negri nu aya di Indonésia. Unpad téh diadegkeunana tanggal 11 Séptémber 1957 di Bandung. Kiwari, Unpad geus jadi Paguron Luhur Negri Badan Hukum. Palaturan Pamaréntah Nomer 80 Taun 2014 ngeunaan Ditetepkeunana Unpad minangka Paguron Luhur Badan Hukum téh ditandatangan ku Présidén RI, Susilo Bambang Yudhoyono dina tanggal 17 Oktober 2014. Sabadana, dituturkeun ku Palaturan Pamaréntah Nomer 51 Taun 2015 ngeunaan Statuta Univérsitas Padjadjaran anu ditandatangan ku Présidén RI, Joko Widodo dina tanggal 22 Juli 2015.
Aturan Paguron Luhur Badan Hukum ieu kasebut dina Undang-undang Nomer 12 Taun 2012 ngeunaan Pendidikan Tinggi. Dina pasal 65 Undang-undang ieu ditétélakeun, urusan rumah tangga atawa otonomi paguron luhur bisa dipasrahkeun ku mentri ka Paguron Luhur Negri ku cara dipilih dumasar kana ajén gawéna éta paguron. Wangun otonomi paguron luhur anu dipake téh nya éta pola Pengelolaan Keuangan Badan Layanan Umum (PK BLU) atawa PTN Badan Hukum. Unpad geus ngalaksanakeun otonomi PK BLU ti tanggal 15 Séptémber 2008, sarta ayeuna geus narima pancén pikeun ngaronjatkeun otonomi jadi PTN Badan Hukum. Kapercayaan ti Pamaréntah anu masrahkeun papancén ka Unpad jadi PTN Badan Hukum téh minangka “buah” tina perjoangan sakumna ais pangampih Unpad dina ngawangun ajén-inajén jeung kaunggulan para mahasiswana di tatar nasional jeung internasional.
Dina tanggal 16 Januari 2014, Unpad narima sertifikat akréditasi institusi paguron luhur “Terakreditasi Peringkat A” ti Badan Akreditasi Nasional Perguruan Tinggi. Salian ti éta, Unpad ogé kacatet minangka paguron luhur negri anu pangréana dijarugrug ku calon mahasiswa sa-Indonésia dina Seleksi Nasional Masuk Perguruan Tinggi Negeri (SNMPTN) jeung Seleksi Bersama Masuk Perguruan Tinggi Negeri (SBMTPN) dina taun 2012, 2013, 2014, jeung 2015.

robotstxt: allowed

filter: keep


text:
Selasa, 24 September 2013
Artikle Bahasa Sunda Ronggéng Gunung
Do you like this story?
Jalma anu kagabung dina kelompok kasenian Ronggéng Gunung biasana antara genep tepi ka 10 urang, sanajan kitu osok ogé silitukeun atawa siliinjeum pamaén ti kelompok nu lian.Biasana siliinjeum pamaén téh pikeun meunangkeun sindén lulugu, nyaéta awéwé anu umurna geus kolot, tapi hadé dina ngawihna.Manéhna boga pancén midangkeun lagu-lagu nu geus ditangtukeun anu teu bisa dipidangkeun ku sindén séjén biasa. Waditra anu digunakeun pikeun mirig tari Ronggéng Gunung nyaéta ktuk tilu siki, goong, jeung gendang.
Pikeun jadi ronggéng dina jaman baheula henteu gampang kawas ayeuna.Rupaning sarat kudu dicumponan di antarana pangawakan kudu hadé, puasa 40 poé anu bukana téh ukur ngadahar cau raja dua siki.Latihan napas pikeun ngahadéan sora, raga, jeung rohani, tur diaping ku ahlina.Lian ti éta, umumna ronggéng kudu taat kana aturan teu meunang waka kawin, ku sabab kitu ronggéng téh kudu lanjang atawa randa.
Kamekaran Ronggéng Gunung dina période 1904 tepi ka 1945 loba ngésér ajén-ajénna. Upamana, cara ngahormat anu asalna mah neueulkeun leungeun kana dada diganti ku sasalaman. Tungtungna cara sasalaman ieu loba disalahgunakeun, lalaki anu ngigelan ronggéng lain wungkul sasalaman tapi ogé tepi ka nyium, ngaragap babagian awak séjénna, samalah kalan-kalan ronggéng dibawa ka tempat suni.Ku sabab teu saluyu jeung adat-istiadat, dina taun 1948 kasenian Ronggéng Gunung dilarang minton hareupeun umum.Kakara dina taun 1950 kasenian Ronggéng Gunung dihirupkeun deui kalawan aya parobahan, boh dina ibingna, boh dina organisasina, nepi ka kamungkinan timbulna hal-hal négatif bisa dicegah.Pikeun nyegah pandangan négatif ngeunaan Ronggéng Gunung ieu, dilarapkeun aturan-aturan anu ngalarang ayana kontak fisik langsung antara ronggéng jeung nu ngigelanana. Sawatara adegan anu bisa ngajurus kana laku négatif saperti nyium atawa ngaragap ronggéng dilarang sama sakali. Aturan ieu téh diayakeun sangkan teu aya anggapan masarakat yén ronggéng idéntik jeung awéwé purah ngagoda lalaki.
Régenerasi Ronggéng
Ieu salasahiji acara régenerasi ronggéng di Ciamis lumangsung tanggal 1 Oktober 2011, diayakeun ku Disbudpar Jawa Barat:
Awéwé ngaran Pejoh, tokoh konci anu baris ngistrénan sajumlahing ronggéng ngora anu bakal ngawaris kasenian Ronggéng Gunung dina mangsa nu bakal datang. Calon ronggéng ngarora anu sapopoé diasuh ku Néng Peking peuting éta didaulat pikeun neruskeun amanat karuhun, ngibing jeung ngawih wawangsalan buhun Déwi Siti samboja.
Peristiwa budaya anu digelar di Pondok Wisata Disbudpar Pangandaran, malem Minggu 1 Oktober 2011 digagas ku Disbudpar Provinsi Jawa Barat kalawan tajuk kagiatan “Pagelaran Hasil Pewarisan Kepesindenan dalam Ronggeng Gunung”. Bi Pejoh salaku maéstro Ronggéng Gunung didaulat salaku guru anu ngawariskeun seni Ronggéng Gunung. kasempetan anu langka ieu téh sakaligus jadi titik balik pikeun Bi Pejoh minton deui hareupeun umum, sanggeus welasan taun eureun ngaronggéng. Pikeun Disbudpar, ieu kagiatan dipiharep bisa ngawewegan sumanget generasi ngora pikeun leuwih mikawanoh, neuleuman, jeung ngahirupkeun deui kasenian Ronggéng Gunung, sakaligus ngaronjatkeun citra pariwisata Pangandaran.
Kagiatan diropéa tepi ka katémbong ajén-ajén sakral mangsa baheula. Menyan jeung sasajén diteundeun hareupeun panggung, nandakeun yén éta kagiatan lain samata-mata sérémonial. Kagiatan ngawaris dilaksanakeun soréna saméméh kagiatan inti dimimitian.Sawatara rumaja putri binaan Néng Peking miluan ritual siraman anu diluluguan langsung ku Bi Pejoh. Sanggeus acara ngawaris réngsé, peutingna dipagelarkeun Ronggéng Gunung, Bi Pejoh minton deui bareng jeung Néng Peking katut murid-muridna.
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Di handap ieu nu anyar Airbus A350-900. a pesawat anyar revolusioner. Modél jeung repaints anu dijieun ku FSpainter. Atuh ka FSpainter pikeun modél. Nu kabina virtual nyaeta tina A330-300 ti Thomas Ruth (aya Kiwari can aya freeware A350 VC). Tah dijieun flyable jeung paket dirakit ku Mees Jansen. Kaasup jeung repaints 5.
Nu Airbus A350 XWB mangrupakeun lila-haul kapal terbang garis jumbo of planemaker Éropa Airbus. Mimitina disebut A350, model ieu asalna ti kulawarga A330 jeung A340; Tapi, di handap ieu qur'an maskapai, ieu mutuskeun dina pertengahan Juli 2006 pikeun nempoan konsep sarta méré eta kalayan fuselage lega, boh dibandingkeun jeung A330 jeung A340, sarta hususna dibandingkeun jeung saingan utama anak, nu Boeing 787.
proyék ieu sahingga diganti ngaranna "A350 XWB," - "tambahan Awak Wide". Ieu parobahan ahir jeung desain nyieun pamakéan gede bahan komposit, geus greatly ngaronjat waragad desain pesawat jeung ditunda ti 2011 ka 2014 eta diasupkeun service (Wikipedia)
Author Model & Cét ku FSpainter, VC ku Thomas Ruth, dirakit ku Mees Jansen


text:
Hideung
Hideung dina définisi idéal nyaéta kaayaan euwueh warna atawa cahaya samasakali dina hiji rohang poék. Dina fotografi, hal ieu boga harti kateumampuh filem atawa sénsor nyerek cahaya alatan inténsitas meuleumna leutik teuing. Hal ieu bisa dihontal ku cara ngukur heula under exposure dina pamakéan méter cahaya.
Pangaruh[édit | édit sumber]
Dina réa kabudayaan, hideung mindeng dikaitkeun jeung hal-hal goréng, contona ku ayana istilah élmu hideung. Tapi aya ogé kabudayaan anu nganggap hiedueng boga pangaruh positif, contona ku ayana anggapan yén hideung perlambang kategasan. Hideung ogé dianggap boga sipat kuat, sahingga henteu gampang kotor. Cahaya anu ngeunaan widang hideung condong kaserep maksimal.
Fungsi[édit | édit sumber]
Hideung nyaéta dipaké standar tulisan aksara dina keretas bodas. Alatan éta mangsi hideung mindeng dijual misah ku produsén printer, alatan leuwih mindeng béak dibandingkeun warna.
Hideung ogé dipaké pikeun naékkeun harga warna dina sistem warna prosés CMYK. Hideung ditambahkeun luyu jeung proséntase anu dipikahayang.
Dina seni rupa, hideung mindeng dipaké dina nyuguhkeun hiji karya, dumasar tinimbangan yén hideung anu marengan warna séjén sanggup nguatkeun gambaran warna kasebut. Sajaba ti éta hideung mindeng dipaké minangka cét rohangan anu samasakali henteu kaci mantulkan cahaya, contona kamar poék dina fotografi atawa bioskop.


text:
Tiamin
Tiamin atawa nu katelah ogé vitamin B1, mangrupa sanyawa teu warnaan kalawan rumus kimia C12H17N4OS. Tiamin leyur dina cai, teu leyur dina alkohol, sarta bakal ruksak mun dipanaskeun. Tiamin munggaran kapanggih ku Umetaro Suzuki di Jepang nalika nalungtik kumaha béas bisa ngubaran pasén Béribéri. Sanyawa ieu ku anjeunna dingaranan asam aberat.
Daptar eusi
Pancén biologis[édit | édit sumber]
Tiamin piropospat (TPP) téh koénzim pikeun piruvat dehidrogénase, a-ketoglutarat dehidrogénase, jeung transketolase. Énzim nu dua ti payun boga pancén dina métabolisme karbohidrat, sedengkeun transketolase mah dina jalur pentosa pospat pikeun nyintésis NADPH jeung gula pentosa deoksiribosa jeung ribosa. TPP disintésis ku énzim tiamin piropospokinase, nu merlukeun tiamin bébas, magnésium, jeung adénosin tripospat.
Dina kasakit[édit | édit sumber]
Defisiénsi[édit | édit sumber]
Kakurangan tiamin sistemik bisa ngabalukarkeun loba pisan masalah, kayaning neurodegenerasi, begung, dugi ka maotna. Kakurangan ieu bisa alatan kurang gizi, nuang katuangan nu euyeub ku tiaminase (lauk darat jeung kerang atah, papakuan) jeung/atawa katuangan nu euyeub ku faktor anti-tiamin (entéh, kopi)[1].
Gejala nu paling dipikawanoh alatan kakurangan tiamin, di antarana sindrom Wernicke-Korsakoff jeung béribéri, kasakit nu ogé ilahar narajang nu kacanduan alkohol.
Overdosis[édit | édit sumber]
Nepi ka kiwari, kajadian overdosis tiamin téh alatan injéksi tiamin, nu ngabalukarkeun réaksi anapilaktik.
Kasakit genetik[édit | édit sumber]
Kasakit genetik transpor tiamin mah jarang, tapi parna balukarna. Thiamine Responsive Megaloblastic Anemia with diabetes mellitus and sensorineural deafness (TRMA) téh kalainan autosomal resésif alatan mutasi dina gén SLC19A2, transporter tiamin nu afinitasna luhur. Pasén TRMA teu némbongkeun tanda kakurangan tiamin sistemik, nu nunjukkeun kaleuwihan sistim transpor tiamin. Papanggihan ieu ngagiring kana kapanggihna transporter tiamin nu afinitasna luhur anu kadua, SLC19A3.
Rujukan[édit | édit sumber]
- Thiamine, Wikipédia édisi basa Inggris (5 Méi 2006).
- Linus Pauling Institute Micronutrient Information Center - Thiamin


text:
patirtan nu ngawaluyakeun ka jalma
meunang berkah ti rahman jeung rohimna nu ngusik malikkeun
hirupna mahluk, sok sanajan ngan saukur lentah
sanajan mahluk leutik, surti kana fungsi dirina,
kum melendang di alam panyabaan
narima sajatina narima kana kabagusan jeung dina gorengna
dian tawis nu kaalaman nu can kaalaman ku sadayana
cak bit cup
nista maja utama
kabeh ge bakal kabagean
boh kanugrahan boh kamusibatan
boh dina karaharjan boh dina kamalaratan
keun bae ujang, ….
temrakeun wae paroman nu alus,
nu matak reueus batur
mungguhing mahluk da kabeh ge aya tugasna masing-masing
najan poe ieu ngan kakara kararaban sangu sabungkus
keun ulah ceurik batin … teu kuat otak mah, masih keneh
aya hate…teu kuat hate ulah ceu rich
bral gera miang ka medan perwira teh…
dodoza pasti aya , serengehan we eta mah
ngan duka ka mana ….teangan we eta kusuma
taroskeun kanu kaschep atawa nu geulis
kanu ngarochmat jeung nu ngachormat…
1 mei 2008
hari buruh internasional
ulang tahun istriku tercinta


text:
SERBA SALAH masalahna kumaha heula. lain rek manjangkeun masalah.ieu mah supaya ngabebereskeun masalah. jadi ulah serba salah. hayang es kalapa muda ngasorkeun duwegan Posted 19th April by Carponpis Labels: Carponpis
Hayu dulur-dulur salembur, mitra sadésa, baraya sanagara, urang sukan-sukan papada nyerat CARPONPIS: Carita Pondok Pisan, ngenaan ihwal naon baé, namung poma ulah dugi ka nincak dina perkawis RAS. Panjangna kecap dina CARPONPIS disarankeun ulah langkung ti 300 kecap, ogé satiasa-tiasa ulah kirang ti 50 kecap. Sok dulur-dulur, prung ah!


text:
Ernest Rutherford
Ernest Rutherford lahir tanggal 30 Agustus 1871, di Nelson, Selandia Baru.[1] Bapana, James Rutherford ti Skotlandia nyaéta saurang tukang roda, anu pindah ka Selandia Baru jeung aki sarta sakumna kulawargana dina taun 1842.[1] Indungna, née Martha Thompson, nyaéta saurang guru sakola di Inggris.[1] Ernest narima pangatikan awal di sakola pamaréntah Nelson Collegatie Shool dina umur 16 taun.[1] Dina taun 1889 anjeunna meunang béasiswa Universitas jeung anjeunna pindah ka universitas di Selandia Baru, Wellington jeung asup ka Canterbury College.[1]
Anjeunna lulus MA dina taun 1893 di Fakultas Matématika jeung élmu fisika, tuluy anjeunna nuluykeun panalungtikan di kuliahanana kalawan waktu anu singget, jeung narima gelar B.Sc dina taun satuluyna.[1] Dina taun anu sarua, 1894, anjeunna meunang béasiswa dina widang Sains dina taun 1851 anu ngamungkinkeun anjeunna indit ka Trinity College, Cambrige, minangka mahasiswa risét di Cavedish Laboratory di handapeun pingpinan JJ Thomson.[1] Dina taun 1897 anjeunna dileler titél B.A. tina panalungtikan gelar jeung kasiswaan Trotter Coutts-Trinity Colege. Kasempean datang nalika jabatan pupuhu widang fisika di McGill University, Montreal, jadi kosong, jeung dina taun 1898 anjeunna miang ka Kanada pikeun posisi éta.[1]
Rutherford dipkawanoh alatan sumbanganana dina fisika atom.[2] Anjeunna mopilérkeun istilah sinar alfa, béta, jeung gamma, proton jeung [neutron]].[2] Anjeunna jadi tempat pikeun guguru para jawara fisika kayaning [Neils Bohr, James Chadwick, jeung Robert Oppenheimer.[2]


text:
Mikropon
Mikropon, kadang sok dipondokkeun jadi mik, hartina akustik transduser atawa sénsor nu ngarobah tekenan sora jadi sinyal listrik. Mikropon dipaké dina rupa-rupa parabot kayaning telepon, tip rékorder, alat bantu rungu, radio jeung tipi, VoIP, sarta pikeun larapan non-akustik sapertos pamariksaan ultrasonik.
Sajarah[édit | édit sumber]
Sababaraha papanggihan awal nyieun mikropon primitif (ayeuna disebut transmitter) saméméh Alexander Bell, tapi nu munggaran dijual mah mikropon karbon beunang Thomas Edison, Oktober 1876. Kamekaran rancangan mikropon lolobana lumangsung di Bell Laboratories.
Tumbu kaluar[édit | édit sumber]
- Microphones database, resources, user reviews, pictures
- Info, Pictures and Soundbytes from vintage microphones
- Microphone construction and basic placement advice
- History of the Microphone
- Microphone sensitivity conversion — dB re 1 V/Pa and transfer factor mV/Pa
- Large vs. Small Diaphragms in Omnidirectional Microphones
Rujukan[édit | édit sumber]
- Microphone, Wikipédia édisi basa Inggris per 13 April 2007


text:
Ban
Ban nyaéta karét beunang ngokolakeun di pabrik anu napel dina sakuriling gilinding, aya ban sapédah, ban mobil, ban délman, jeung réa-réa deui[1]. Ban jang kandaraan mangrupa komponén anu pangpentingna ku sabab dina luhureun ban éta kandaraan bisa maju[2].Ban anu hadé miboga mangpaat jang nyieun rasa ngeunaheun nu maké mobil ogé kasalametanana[2]. Lamun ban aya dina kaayaan anu kurang hadé dina nyumponan fungsina, bisa ngabalukarkeun goréng kana kasalametan panumpang jeung supir anu aya dina éta kandaraan[2]. Kondisi ban anu aya dina kaayaan goréng ngabahayakeun ka pamaké kandaraan[2]. Misalna ban anu teu rata bisa ngabalukarkeun kandaraan jadi teu bisa diatur ku supir atawa lamun mobil bisa méngkol sorangan sanajan geus nincak erém[2]. Ban anu miboga fungsi hadé patali jeung sistem kemudi ogé peredam kejutatawa shockbreaker[2]. Lian ti jadi nu nahan ban dina as nyaéta ball joint jeung leher, sarta tekanan angin dina ban[2].
Rupa-Rupa Ban[édit | édit sumber]
Ban biasa dibagi jadi tilu rupa nyaéta:[2].
1. Ban pikeun jalan standard[2].
2. Ban pikeun jalan nu pinuh ku leutak[2].
3. Ban pikeun jalan lempeng[2].
Kode Ban[édit | édit sumber]
Dimensi ban biasana ditulis :[2].
205 / 55 /ZR16 [2].
Kateranganana nyaéta:[2].
205:Legana telapak ban (mm)[2].
55:aspek ratio pikeun ukuran kandelna ban (%) tina legana telapak ban [2].
ZR:kode limit kecepatan[2].
16:diameter velg ( inch )[2].
Kode kecepatan:[2].
S<180 km/jam[2].
T<190 km/jam[2].
H<210 km/jam[2].
V<240 km/jam[2].
Z>240 km/jam[2].


text:
Lies Tjandra Kancana Sudarma
" INDIGO "
Kuring boga sobat, teu geulis da tapi bgabogaan daya tarik anu matak kabengbat anu nempo. Siga nu someah, saliwat mah siga gampnag wawuh,leuwih ti eta,siga gampang digoda ! Kuring apal pisan manehna teh kacida ati-atina mun manggih batur anyar teh.! Nu kuring nyaho manehna bisa maca niat babaturan anu bageur jeung teu bageur, Manehn teh INDIGO, bisa nempo sipat jelema. Aya untungna sih. sok dongengka kuring " Kasep, sopan, sorana dina telepon matak dedengeun, pokona munteu ati-ati.. matak lieur " Kuring nanya: "Terus?" Pokna:" Mun mnaehna nyebut cinta, dijawab we, abdi ge sami cinta " Tuluy we di asuh..Maneh seuri leutik .
Loba nu niat enyaan mileuleuheungn mnehna. Tapi kulantaran bisa maca niat jelema tea Indigo tea.
Nepi ka ayeuna tetep mnehna hirup nyorangan.Pokna teh " Hese neangan nu wening kanyaahna. Dalah dikumaha.........
Heni Sumarni
APA
Basa Ibu ngantunkeun, nu katinggal pangparnana kaleleban teh Apa, sababara kali kapiuhan apanan, kituna mah teu maido tuda sararea ge sasat asa diheulang. Ibu pupus henteu teu damang heula, tiba geubis di kamar mandi.Sababara poe kadieunakeun Apa rada katingal berag, tos kersa lugay najan ukur kukurilingan sabudeureun komplek,lancingan Bellini teu elat ngajiripit adumanis sareng mantel pak teu weleh metat bari nunggang Vesva kameumeutna, tara ieuh saban geureuh, keun we angkeuhan teh meh teu nguluwut teuing.
Panceg dinten katujuh Ibu ngantunkeun, satutas budalan nu tahlil, Apa ngahaja ngariungkeun palaputrana, nyarios tatag sarta daria, saurna! '' Apa mah di idinan teu di idinan, poe isuk mah rek kawin deui!". Sararea ngan wasa patingpelengek.


text:
1. SI KABAYAN
Mangrupakeun salah saurang tokoh sunda anu ngalagenda di masyarakat sunda, aweuhan ngaranna ti 19 abad ka tukang, geus jadi “ icon “ di Tatar Pasundan. Sosok na lugu, bodo,jeung pangedulan, ngan sagudang akalna. Lamun tea mah di titah ku pamajikan atawa mitohana, pasti we nyampak keur alesannana. Malahan ku Mang Koko Koswara mah, diabadikeun dina lagu, anu sya’irna teh diantarana :
Sikabayan ceritra rakyat pasundan..
Hei dongeng.. dongeng ki sunda.. tidak ada tapi ada
Orang bodo tapi pintar…..
Dimana nyi iteung ada si kabayan pun di sana..
… jeung saterusna…
2. NYI ITEUNG
Nyi Iteung teh, nya eta pamajikannana si kabayan. Matak disebut nyi iteung teh, pedah we rada hideung ( hideung santen mun ayeuna mah disebutna teh), sok sanajan geulisna ka wanti wanti endahna kabina bina, numatak ku si kabayan sok dilandi nyi iteung.
Nyi iteung henteu bodo model si kabayan, tapi sok mindeng dibobodo ku salakina ( si kabayan ) ..
3. SANGKURIANG
Mangrupakeun tokoh legenda Tatar Pasundan, anu aya patula patalina jeung sajarah Tangkugan Parahu, anu nyaritakeun anak ( sangkuriang ) bogoh ka indung ( dayang sumbi )
Ngan kusabab gagal dina nyieun parahuna ..sabab kaburu beurang ( akibat ditipu ku indungna ( dayang sumbi) nepi ka eta parahu teh ditalapung, ahirna nangkub nepi ka ayeuna (Tangkuban Parahu)
4. DAYANG SUMBI
Mangrupakeun tokoh legenda dina sajarah tangkuban Parahu ( saperti anu geus dicaritakeun dina lalakon sangkuriang )
( Hanca…. )


text:
Digit (hijian)
Digit (lat. finger), nalika dipake minangka hijian panjang, ilaharna nyaeta sapergenepbelas suku, contona 3/4″ atawa 1.905 cm (keur internasional inci). Rubak tungtung ramo lalaki sawawa nyaeta kurang leuwih 2 sentimeter. Di Inggris hijian ieu ampir teu dipake, sabab aya ukuran sejen nu dumasar kana leungeun manusa: ramo (7/6 digit), tapak (4 digit), bekem (16/3 digit), shaftment (8 digit), jeungkal (12 digit), cubit (24 digit) jeung elo (60 digit).
Sacara umum, digit sarua jeung kuku, sanajan hijian eta bisa oge dipake sacara beda. Digit katelah oge minangka hiji nomer contona Nambahkeun sakabeh digit. Citakan:Standard-stub


text:
N
N nyaéta hurup Latin anu ke-14. Ngaranna disebut en (dibaca [ɛn]).
Daptar eusi
Sajarah[édit | édit sumber]
Salah sahiji hiéroglif mangrupa ular di Mesir Kuna dipaké pikeun melambangkan sada hurup J kawas dina kecap "jari", alatan omongan Mesir pikeun "ular" berbunyi djet. Dipercaya yén bangsa Semit di Mesir menyesuaikan hiéroglif pikeun nyiptakeun abjad kahiji, sarta mangka ti éta ngagunakeun lambang ular pikeun sada /n/, alatan kecap "ular" dina basa maranéhanana meureun sakali dimimitian kalayan konsonan kasebut, tapi ngaran hurup ieu dina abjad Fénisia, abjad Ibrani, Aramea sarta Arab berbunyi nun, nyaéta "lauk" dina sawatara basa kasebut. Hurup ieu berbunyi /n/, kawas dina alfabét Yunani, Étruska, Latin sarta kabéh basa di mangsa ayeuna.
Pamakéan[édit | édit sumber]
N boga fungsi minangka konsonan sengau huntu atawa konsonan sengau rongga-huntu dina ampir kabéh basa anu maké alfabét.
Dina Alfabét Fonétik Internasional, hurup leutik [n] melambangkan konsonan sengau rongga-gigi. Hurup badag N anu dikecilkan ([ɴ]) melambangkan sada konsonan sengau tekak.
Salah sahiji dwihuruf anu menyertakan hurup nyaéta , anu ngahasilkeun konsonan sengau wiati-wiati tukang (dibaca [ŋ]), kawas dina kecap "sengau".
Dina basa Inggris, n biasana henteu diucapkan waktu dituturkeun ku m, dina kecap kawas hymn (sanajan dilafalkan dina kecap damnation). Dina sawatara kecap, n bisa melambangkan sada konsonan sengau wiati-wiati tukang, contona kecap think (dibaca [θɪŋk]) sarta bank (dibaca [bæŋk]).
n nyaéta hurup kadua anu pang mindeng dipaké dina basa Inggris. Anu kahiji nyaéta t.
Dina sawatara basa kawas Italia sarta Perancis, melambangkan konsonan sengau wiati-wiati (/ɲ/). Éjahan Portugis pikeun sada kasebut nyaéta , samentara dina basa Spanyol sarta sawatara basa séjénna ngagunakeun tanda istimiwa   (n jeung tanda tilda di luhurna).


text:
Dilereskeun versi puting beliung F.3 ti Iris simulasi, sora anyar, koreksi ti VC jeung loba perbaikan séjén (tempo readme). Nambahan pangaruh afterburner, adaptasi pikeun Prepar3D v2 +. Pake tombol pikeun flaps nyebarkeun / narik balik jangjang géométri variabel. Disadiakeun jeung multitude tina repaints jeung dilengkepan vérsi pakarang (bom, misil, jsb)
pesawat Panavia puting beliung ADV nyaéta lila-range kembar-engine interceptor Britania, Panavia puting beliung jeung vérsi. Saméméh Maret 2011, nu puting beliung ADV dilayanan Angkatan Udara Royal nu ieu pamaké utama jenis ieu bajoang.


text:
Pangjajap: Kagebah ku tilarna pejabat nu dmakamkeun di Taman Makam Pahlawan anyar-anyar ieu, ras inget ka Mohamad Toha nu nepi ka kiwari teu diangken pahlawan nasional. Ieu mah saukur bahan tapakur jeung kontemplasi pribadi, kaleresan mendak seratan ngeunaan Mohamad Toha, sanggeus diropea saperluna tina seratan Drs.Asep Idjuddin. Nyanggakeun
. (Tata Danamihardja)
Urang Bandung pada arapal yen terminal Kebon Kalapa, mun teu salah awal taun 70-an dingaranan terminal Mohammad Toha. Kadieunakeun diganti jadi terminal Abdul Muis. Jalan nu ti jalan Pungkur nepi ka Bypass Soekarno-Hatta disebut jalan Mohammad Toha. Aya oge pasar tukangeun ITC Kebon Kalapa nu ngaranna pasar Mohamad Toha. Malah aya SD ngarana SD Mohammad Toha. Saha atuh Mohammad Toha teh? Rada hese neangan jalma nu apal kana raratanana, galur bajuangna, komo kana riwayat hirupna Mohammad Toha. Ukur tatalepa tina cenah kana cenah nu jolna ti kolot, nu kungsi milu jadi pajuang angkatan 45. Nya diantara nu rada apal teh Mang Didi, nu sok disarebut Abah, hiji kolot nu legok tapak genteng kadek tur lega ambahan pangalamanana, malah kungsi jadi pajuang 45, milu ngarebut kamerdekaan Indonesia.
Anjeunna ngalaman perang jeung tentara Inggris Ghurka, tentara Jepang, tentara Walanda KNIL., malah jeung tentara Walanda APRA (Angkatan Perang Ratu Adil) pingpinan Kapten Westerling sagala. Sakur bangsa deungeun nu hayang ngajajah Indonesia, kaasup nu daratang ka dayeuh Bandung, dilalawan ku organisasi-organisasi pamuda pajuang, kaasup BKR (Badan Keamanan Rakyat, nu engkena jadi TNI). Basa diseleksek ngeunaan perjuangan Mohammad Toha, derekdek Abah Didi ngadongeng. Inget-inget poho, pokna, kieu cenah:
Di hiji gedong di jalan Tamblong, nu ayeuna dijieun museum Mandala Wangsit Siliwangi, mun teu salah harita antara taun 1945-1946, dipake markas tentara Walanda. Maranehna mutuskeun dina hiji rapat komando, yen Bandung Selatan, kudu diratakeun jeung taneuh. Tegesna diancurkeun. Boh ku tentara udara atawa ku tentara darat Walanda. Sababna, aya saurang tentara Walanda nu ditembak di Ciateul. Hasil gawe panalungtikan PID (Intel) tantara Walanda, kapanggih nu nembak na teh, salahsahiji organisasi pejuang ti Bandung Kidul (Selatan).
Nya ditangtukeun, poe Jumaah, bakal diayakeun serangan gede, rek ngancurkeun Bandung Kidul (Dayeuhkolot, Majalaya, Ciparay, Banjaran, Soreang, jeung Ciwidey), sabab cenah di daerah-daerah eta loba dipake panyumputan para pejuang kamerdekaan. Malah aya tentara pajuang wanoja nu disebut LASWI (Laskar Wanita Indonesia) nu markas pusatna di Ciparay. Ayeuna Laswi teh dipake ngaran jalan antara parapatan Talagabodas jeung jalan Ahmad Yani. Mapay we eta mah ti mimiti bunderan jalan Elang nepi ka jalan Ahmad Yani. Aya oge jalan Peta (Pembela Tanah Air), jalan BKR, jeung jalan Pelajar Pejuang.
Harita Walanda boga gudang senjata nu sok disebut gedong peteng. Pernahna di Dayeuhkolot, sisi jalan ka Bandung, persis sisi kaler Citarum. Sagala bedil jeung mesiu diteundeun di dinya. Ti mimiti pestol, sten, bren, granat, mitraliur, kanon, nepi ka bom, aya di eta gudang senjata. Ceuk beja bom nu diteundeun di gudang senjata Dayeuhkolot teh, lobana nepi ka 8 megaton. Ku kakuatan bom satengah megaton ge bisa ngancurkeun hiji kota jaman harita.
Najan ukur tina harewos, nu asalna ti jongos (pelayan) tukang masak di markas Walanda, kanyahoan yen nyerang Bandung Kidul teh rek make senjata jeung mesiu nu aya di gudang senjata Dayeuhkolot. Ieu beja intelejen teh beunang ku juru sandi pasukan BKR, parat ka BBRI (Barisan Banteng Republik Indonesia), nu dipingpin ku Letnan Mohammad Toha. Najan umur Toha karek salapan welas taun, tapi ku gedena kawani, jeung geus meunangkeun 10 bedil Walanda, tina sabab strategi nyerang nu tepat, manehna dipiserab, dihormat jeung diajenan ku babaturan jeung anakbuahna. Pasukan BBRI teh boga sapuluh regu. Salahsahijina aya nu disebut regu "istimewa", nu dipingpin ku Mohammad Ramdan. Antara Toha jeung Ramdan aya hubungan sosobatan nu dalit naker, beunang disebutkeun sobat kentel. Ramdan mah urang Ciparay, imah kolotna di tukangeun pasar Ciparay ayeuna, cenah. Sanajan duanana papada dipiserab, ari pangawakanana mah beda. Toha mah jangkung, rada begang, ngalampanyat (semampai), kasep, pakulitan koneng, teuteup panonna seukeut, jeung tara loba omong. Ramdan mah sabalikna, pendek dedepe ngeusi, sok daek heureuy. Pakulitan hideung santen.
Beja sejen nu katarima ku BBRI, horeng nu maehan tentara Walanda teh salahsaurang anggota Laswi. Meureun Walanda nu keur jaga, iseng, ngaheureuyan awewe nu dagang gorengan. Padahal eta teh anggota laskar wanita nu keur nyamar, nu boga tugas malingan bedil. Da eta ge tentara Walanda nu paeh teh bedilna leungit. Toha jeung Ramdan ge sok nyamar jadi tukang cendol atawa jadi musapir (tukang jajaluk), dimana tentara Walanda bongoh, sok dicokot bedilna atawa pelorna. Naon we nu kaburu. Ngan tara daekeun nyokot barang sejenna, iwal ti pelor jeung bedil. Kalakuan kitu teh kudu boga kawani nu gede, sabab mun kapanggih pasti disiksa nepi ka dipaehan.
Beres salat lohor di tajug nu aya di Manggahang, Toha ngaharewos ka Ramdan, "Dan," pokna."Jumaah pageto, wanci subuh, munding bule rek ngamuk. Cenah kakuatanana sabatalion, infantri. Didukung ku opat pesawat. Dua rek nerjunkeun pasukan baret hejo, nu dua deui rek ngabom. Nu jadi sasaran utama, nu dianggap daerah kantong di Bandung kidul. Bisa Ciparay, Soreang, atawa Majalaya"
"Amunisi mah angger ti gedong peteng (gudang senjata) Dayeuhkolot? Moal nu ti Cikoneng?" Tanya Ramdan.
"Enya, jadi taya deui jalan, rencana 1 kudu dilaksanakeun," tembal Toha.
"Aeh, enya, ari Oha enggeus nepungan aki teh?" Ramdan nanya.
"Pan poe Minggu kamari, kuring karek balik ti Garut, tepung tur sosonoan, jeung sarerea. Ema, adi, paman, aki, nini, malah kungsi dipotret heula di toko potret si Asiong, nu deukeut statsion tea. Tuluy kana kareta api nepi ka Kadungora, ti dinya leumpang make jalan Cijapati. Nepi ka Majalaya tabuh opat sore."
"Cenah, adi Oha rek kawin? Lebar euy heug geulis, dicokot batur," Ramdan heureuy.
"Kunaon nya bet embungeun ka kuring?" Ceuk Ramdan deui. Toha ukur imut, teu ngajawab.
"Barudak mah dibejaanana engke we dina waktuna nya?" Ceuk Ramdan. Maksudna anggota reguna moal waka dibejaan rencana Ramdan jeung Toha. Bisi rasiah kaburu bocor.
"Enya, kitu we," tembal Toha pondok. Sanggeus duanana garanti baju, make calana pondok, nyorendang samping, mawa jeujeur, duanana ngadigleu laleumpang ka Citarum, rek nguseup. Barang nepi ge, lung useup teh dialungkeun kana cai. Tapi anehna teu tuluy nagog, ngadagoan disanggut. Lalaunan duanana leumpang ka hilirkeun, nyenyekel jeujeur, nuturkeun useup nu dibawa palid ku cai walungan Citarum. Horeng nu tembong beungeut cai na ngeuyeumbeu tenang teh, di jerona mah nyedot tarik.
Barang nepi ka hiji tempat, Toha eureun, gog nagog, kawas nu keur nguseup we. Diturutan ku Ramdan. Bari panonna nempo kana beungeut cai, Toha ngomong ngagereyem, "Tuh, Dan. Eta hong caina." Cenah nuduhkeun ku gado.
"Euh enya," Ramdan ngajawab pondok.
"Tuh nu di juru tembok, eta munara lampu. Handapeun lampu nu nyorot, aya bedil mesin." Ceuk Toha deui.
"Eta nu dituruban deklit?" Tembal Ramdan.
"Enya. Kabehna aya 3 munara lampu. Yu ah..." Toha ngajak Ramdan mapay walungan balik deui ka girang. Sabab katempo, dina luhur tembok gedong peteng, aya nu ngajuringkang. Meureun tentara Walanda nu keur tugas jaga. Nepi ka lebah sasak beusi, duanana haranjat. Tuluy ngagaredig mapay susukan leutik jeung galengan sawah, ka lembur Manggahang deui. Ngahaja teu mapay jalan, bisi aya nu nyuriga.
Sadatangna ka tajug nu tadi, lung miceun jeujeur ka kolong, top nyarokot ransel butut, leos we arindit ka Cangkringkeun. Dur magrib nyarimpang ka Ciheulang. Beres salat Isya, asup ka imah Undang, salahsahiji anggota regu Ramdan nu kacida dipercaya jeung diandelkeun. Tiluan baradami di jero kamar, ting harewos, dicaangan ku lantera. Toha meberkeun keretas, tuluy nyokot patlot gede, beureum bulao, paranti tukang bas ngagurat papan. Walungan Citarum jeung wangunan gedongpeteng tea digambar. Set set ngaguratkeun tanda panah. Ting harewos, papelong-pelong. Jep taya sora. Lantera dibawa ka tengah imah. Toha ngagoler dina samak, sirahna diganjel anggel lepet. Ramdan mah jeung Undang ngagoler di tengah imah. Bari ngareukeupan bedil. Horeng bedil Ramdan jeung pestol Toha disumputkeun di imah Undang memeh ngaruseup ka Citarum teh. Lain bedil otomatis cara ayeuna, tapi karaben sesa Jepang.
Poe Kemis, di markas BBRI, tembong aya kasibukan, rupa-rupa laku para pajuang. Aya nu meresihan bedil, nu boga bedil mah. Aya nu ngasah pedang. Aya nu meulitkeun lamak beureum dina puhu bamburuncing. Toha jeung sababaraha urang komandan regu,keur baradami dina meja. Jam sawelas kakara rapat bubar. Karasa ku anggota pasukan, aya nu aneh. Pangpangna sikep Toha nu beda ti sasari. Najan lain jalma sombong, tapi irit ngomong. Najan pasemon mah tara robah, ambek ge Toha mah tara kaciri, da teu weleh imut. Harita mah teu kitu, bet wani ngaheureuyan anak buah, malah make jeung menta udud sagala. Pan tara biasana mah, da Toha nu sok ngabagi ududeun. Tempo dahar, Toha teu dahar di kamar nu aya di markas, tapi bareng sarila, ngariung, malah wani menta sambel sagala ka Tatang. Beres dalahar, bari ngadagoan waktu lohor, Toha baceo ngadongengkeun kaayaan kulawargana nu diungsikeun ka Garut. Malah cenah, resep nempo Si Amoy, geulis, anak Si Asiong, tukang potret. Ger saleuseurian. Ah heureuy we poe eta mah Toha teh. Komo digoongan ku Ramdan nu memang geus nyarahoeun sok heureuy. Atuh beuki ager-ageran, saleuseurian. Si Uso mah make jeung ngengklak, ngigel, dikaleprokan ku baturna, bari tarembang lagu perjuangan:
Cooolenak, kueh dangdeur digulaan,
awas bom batok, awas bom batok,
rebu-rebu budak montok,
leumpangna dicentok-centok,
sieun nincak taikotok,
hallow hallow Bandung,
ibukota periyangan,
hallow hallow Bandung,
kota kenang-kenangan
sudah lama beta tidak berjumpa dengan kau
sekarang telah menjadi lautan api
mari bung rebut kembali,
cooolenak…prok prok prok..
Oh beginilah nasibnya soldadu
Diosol-osol dan diadu-adu
Tapi biar tidak apa asal untuk Indonesia
Pasukan Siliwangi
Saeutik ge mahi….prok prok prok
Tapi taya saurang anggota laskar BBRI nu wani nanyakeun, naon sababna sikep Toha kitu. Aratoh we, da memang pada harayang gaul deukeut jeung Toha mah.
Kira tabuh lima sore, Toha ngayakeun briefing (mere instruksi jeung informasi penting) jeung kabeh komandan regu. Tuluy, ngajelaskeun rencana strategi partahanan, pikeun nyanghareupan serangan musuh dina isuk subuh.
"Jadi, peuting ieu sarerea kudu sare, kajaba nu tugas jaga. Jam 3 janari kudu nempatkeun diri dina pos sewang-sewangan, nu engke ditangtukeun ku komandan regu.Merdeka!" Ceuk Toha nutup intruksina, bari ngacungkeun leungeun nu dipeureupkeun. Nu dijawab ku sarerea dina sumanget nu ngagedur, "Merdeka!" cenah. Bubar weh.
Tengah peuting, basa kabeh angota laskar sarare, Toha jeung Ramdan katut reguna, aya 10 jalma kaasup Undang, rerencepan ngalolos ti markas, mapay susukan, motong jalan ka pasawahan, nu kabeneran poek bulan. Unggal aya kingkilaban, maranehna gancang caringogo, nyumput handapeun tangkal cau, hiris, atawa kihujan. Lebah sasak beusi Dayeuhkolot meuntas jalan, tuluy tuturubun ka sisi Citarum. Toha ngingkig tiheula kira-kira 100 meter, dituturkeun ku Ramdan jeung reguna. Leumpang ngeteyep bari mopoek teu kadenge sora sakecet, iwal ti sora angin jeung cai nu ngagulidag. Nepi ka tempat nu geus dicirian dina gambar, di imah Undang tea, pasukan ngarandeg. Ramdan masang steling. Anak buahna ditempatkeun duaan-duaan. Aya nu dina gawir, sisi cai, handapeun Kirinyuh, jeung sajabana. Instruksina teu meunang udud, sabab buricak seuneu bisi katangen ku musuh.
Sajongjongan jempe taya sora jalma kadenge, nu carindekul nyarumput dibulen ku simpena peuting. Barang kadenge aya sora manuk Sit Uncuing, nyaetavkode ti Toha ka Ramdan, gancang ku Ramdan ditembalan ku sora manuk Tikukur. Eta hartina nu aya dina gawir kudu mimiti nembak ka munara lampu sorot. Ngadenge tembakan sakali, jol bray wae lampu sorot teh caang dituturkeun ku berebetna sora mitraliur. Gorowok saurang anak buah Ramdan ngagoak, katembak lebah dadana, jungkel gejebur ragrag ka Citarum. Sabot keur ragot silih tembak, Toha ngojay nyerong meuntas Citarum, tuluy asup kana hong cai nu gedena sagede beuteung munding. Perhitungan Toha teu salah, tungtung hong teh nyambung ka kamar mandi Walanda di jero markas. Najan bari barau tur hese beleke, ahirna Toha bisa asup ka kamar mandi. Ti dinya manehna neangan rohang paneundeunan bom nu cenah handapeun taneuh. Teu burung kapanggih.
Barang Toha ngadeukeutan panto beusina, kadenge ngedepruk sora sapatu nu jaga. Taya panyumputan, kapaksa asup kana dreum wadah runtah. Ana gajlok teh tina jero dreum aya nu luncat kaluar, teu wudu Toha ngagebeg. Horeng ucing. Ngadenge turub dreum ngagulupruk, tentara Walanda nu ngontrol, nyampeurkeun. Kadenge sora ucing uang-eong. Tentara Walanda teh, teu tulus nyampeurkeun, ukur ngomong "Ow.." geus weh, manehna balik deui. Sabot kitu di luar nu begalan pati teu saimbang ragot keneh. Ramdan katembak. Manehna kaburu keneh nyoehkeun bajuna nu bodas kolot, tuluy nulis ku getih. Sok dibikeun ka Undang, sina dianteurkeun ka lanceukna. Undang sanggeus narima baju pinuh getih, ngabelecet lumpat, tapi teu burung manehna ge katembak nepi ka leungeunna sabeulah semplak. Sadatangna ka Ciheulang, cenah Undang kapidara. Tapi baju nu aya aksara getih Ramdan ma, teu burung nepi ka lanceuk Ramdan. Beres mikeun baju, tea, Undang ngagolepak, gugur.
Sanggeus tentara Walanda nu ngontrol ngaleos, Toha gura-giru bari tartib nyampeurkeun deui panto paneundeunan bom. Harita ti jero aya saurang tentara Walanda nu rek bijil. Teu antaparah deui, gabrug ku Toha dirontok, ger galungan. Kabeneran najan Walanda teh jangkung gede, ku Toha bisa dihompet, dipiting. Sret nyabut pestol, peletok sirah Walanda teh ditakol ku gagang pestol, kulahek, rumpuyuk we kapaehan. Geuwat Toha ngodokan saku tantara Walanda, neangan konci. Geus beunang, bray panto dibuka. Trek dikonci ti jero. Barang bus ge kareret di jero gudang teh bom ngajajar, neundeuna ditumpuk, lobana teu kaitung. Kacaangan ku lampu listrik nu teu pati mabra. Toha ngahuleng, terus ngangkat dua leungeunna, ngadu’a ka Mahasuci, menta dihampura ka indung, ahirna satengah ngajorowok, nitah neruskeun perjuangan ka babaturanana.
Tah basa Toha keur ngadu’a di jero gudang bom, tentara Walanda nu tadi kapaehan teh, inget, hudang. Ngadenge di jero aya sora kawas nu keur ngadu’a, manehna ngagebrug-gebrug panto rek muka, tapi pageuh. Belenyeng we manehna lumpat rek lapor ka komandanna. Tapi teu kaburu. Sabab Toha nyabut pin (konci) granat, terus dibaledogkeun kana tumpukan bom. Geleger.. sora bom bitu handaruan, malah eundeur-handaruan geleger sorana kadenge nepi ka Patengang. Eta kajadian teh dina malem Jumaah. Gedongpeteng salin jinis jadi talaga, sabab Citarum asup kana legok urut bituna bom. Atuh lapur Walanda teh teu tulus ngancurkeun Bandung Kidul, sabab kabeh parabot perang senjata jeung amunisi, malah puluhan tentara Walanda nu aya di dinya, ancur. Kasawang kuma rajetna awak Mohamad Toha. Boa jadi cai. Matak dina tugu nu bareto mah diadegkeun di tengah talaga (ayeuna mah geus disaeuran, sawareh dijieun lahan kantor jeung markas Kujang seksi Zeni Tempur ( Zipur), aya tulisan: Di sini Toha dan kawan-kawan beristirahat. Aya deui patung Toha nu diadegkeun dina lahan nu ayeuna dipake terminal Dayeuhkolot. Hanjakal teu dipiara. Sakuriling patung loba runtah. Kitu tah Jang lalakon Pahlawan Toha mah, "Ceuk Si Abah Didi. "Teuing da paroho deui," cenah.
Najan ayeuna Pahlawan Toha meh taya nu ngajenan, tapi Abah mah tetep reueus jeung hormat ka anjeuna. Da Pahlawan Toha mah pakokolot supa atuh jeung abah, kolot anjeuna beda 3 taunan," pokna. "Atuda ku hebat-hebatna bitu eta gedongpeteng, mobil jip jeung tank waja Walanda nu aya di jalan ge caroplok banna teh. Linina karasa inggeung nepi ka Cicalengka," ceuk Bah Didi mungkas wangkonganana, ngagambarkeun yen Moh. Toha Pahlawan nu gede wawanen.
Karek inget, kadieunakeun aya seniman moyan nu ngarang lagu mieling Moh. Toha,Duka Kang Wahyu Wibisana, Nano S. atawa Deddy Windyagiri, poho. Mun teu salah rumpakana kieu:
Getih suci nyiram bumi
Tulang setra mulang lemah
Babakti nyungkem Pertiwi
Cikal bugang putra bangsa
Nyatana Pahlawan Toha
Pahlawan Bandung Selatan
Patriot ti Dayeuhkolot
Tugu diwangun ngajadi ciri
Tarate nu mangkak ligar di empang
Jadi bukti gugurna pahlawan bangsa.
(Diropea ku Asep Idjuddin. tina hasil wawancara jeung palaku sajarah (lanceuk Moh. Ramdan), Lurah Hormat di Ciparay tanggal 19 Nopember 1983, dina raraga panalungtikan Sundanologi).
Sumber: Salakanagara
SundaBlog
- Hak Cipta ditangtayungan ku undang-undang. Salira diwenangkeun nyutat ieu tulisan - boh sapalih atanapi sagemblengna - kalawan sarat kedah nyerat ngaran nu nulis
sareng live link (tumbu anu tiasa di-klik) ka SundaBlog
. Mugi janten perhatosan.


text:
Menu Baru Web PWS Medan
Jumat, 11 Juli 2008
Kunti Jeung Tukang Sado
Kunti Jeung Tukang Sado
Dina hiji peuting kacaritakeun mang Udin tukang sado rek balik saenggeus mangkal di dayeuh, pas keur ditengah jalan mang Udin nu euker mengendarai kuda supaya baik jalanya, ningali aya awewe keur nangtung disisi jalan bari make baju bodas bari buukna panjang nepi ka bujurna, ku mang udin ditanya :
“Neng bade kamana wengi-wengi kieu’?”. “Nya eta mang bade ka ka bojong lopang” jawab na.
Tuluy singkat carita eta awewe teh milu ka mang udin da kampung mang udin ngaliwatan kampung nu rek dituju ku awewe eta. Pas nepi ka bojong lopang awewe eta turun bari ngasongkeun duit 20,000,.
“Ah neng sawios atuh” ceuk mang udin.
Si awewe eta teu loba carita bari indit kana rungkun anu poek, barang teu lila mang udin kaget nempo duit 20,000 tadi rubah jadi daun kararas,
Bari nga gurutu mang Udin nyarita “Dasar Kunti lanak”,
teu lila sia wewe eta bijil dei tina rungkun anu poek bari nyarita
“Dari pada amang mah TUKANG SADO”
Posted by PWS - Medan at Jumat, Juli 11, 2008
Labels: Artikel
Tidak ada komentar:
Langganan: Poskan Komentar (Atom)


text:
Panggihan Anjeun sadaya poé vape ieu panas
Strawberry Banana E Sari buahTi: $14.99 - 30 cents per ml
Buah persik limun E Sari buahTi: $14.99 - 30 cents per ml
OG Kush nalungtik E Sari buahTi: $14.99 - 30 cents per ml
Creamy Vanilla Custard E Sari buahTi: $14.99 - 30 cents per ml
Maca deui tentang Kami
Styleuno Liquid didédikasikeun ka delivering pangalusna murah jus e ka sesi vape Anjeun.
Simkuring grup vapers anu dimimitian vaping nyimpen duit, sarta ahirna réngsé nepi belanja sagampil loba duit salaku urang teu lamun urang smoked roko sabab urang dimimitian nguji kaluar kabéh premium e jus rasa beda nu urang bisa manggihan sarta ahirna sadar ieu teu patut eta deui.


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Selasa, 09 November 2010
Naon Nu Teu Naek???
ASK-PASUNDAN JAYA
Pernah, basa harita aki ti gigir kuring mere tetebakan ka kabeh jalma nu ngumpul di imahna. Emang jarang-jarang si aki mere tetebakan. Da biasana mah sok serius wae, maklum we veteran pejuang (Ketua LVRI Tasik). Tetebakanna teh kieu : " Ayeuna keur jaman moneter, harga pada naraek. Ti mimiti harga sembako nepi ka uyah-uyah sagala. Pokona mah sagala naek. Rupiah ge geus euweuh tanagaan rek nincek 20 rbu per dolar. Sok ku maraneh pikir naon anu teu naek?. Kabeh teu karerung mikir jawabanna da watir ai teu dijawab mah bisi ambek ditambah emang pansaran da mustahil keur jaman moneter kieu, euweuh nu naek. Aya nu nyeletuk "teu aya ki. eta mah, belegug we wayah kieu embung naek mah???". Ieu mah bener aya, mun euweuh mah keur naon urang mere tetebakan. tembal si aki. Geus rada lila si aki rada kesel oge. "Ah maraneh mah barelegug kabeh, maraneh teh pan geus digarawe??? ai maraneh gawe teu dibere gajih kitu??? Gajih nu teu ngilu naek mah.". Ceuk sarerea nembal " oh,...heueuh nya,..!!! teu kapikiran....hayoh we mikir pangaluaran ai pangasupan mah diantep bae" ceuleukeuteuk kabeh sareuri.


text:
Geus lila can ngaliwat jalan eta. Jalan nu matak ngageuingkeun rasa waas kuring basa harita. Pinuh pisan kenangan jeung kanyaah jeung nu dipikanyaah. Bareto masih araya keneh. Unggal poe teh matak gumbira kacida, karumpul bareng sabondoroyot, seuri ngabaratak. Kawalu-Sukaraja nu nembus ka Pamijahan - Cipatujah. Jalanna mulus najan leutik tapi endah alamna. Loba tangkal gede nu ngiuhan jalan. Nanjak mudun matak teu bikin bosen.Hmm meni nyeredet kana hate.Masih aya alam nu can ruksak.Moga sing terus lestari.
ASK-PASUNDAN JAYA


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Minggu, 28 November 2010
Asep endag ku Ai
Hese bohong rumasa teu bisa bohong
Asep oleng ku Ai
Ayeuna sisiga nu kabedil ku jangjawokan
Kapanah ku kinasihan
Lieur ku Ai
Kabedil ku jangjawakan
Kapanah ku kinasihan
Gelo ku Ai Samara sasamar polah
Teu bisa dipapaleutkeun
Teu bisa dibebenjokeun
Nu aya dina lamunan beurang peuting Ukur Ai
Rumasa teu bisa mungkir
Asep oyag-oyagan ku Ai
Rumasa teu bisa bohong
Asep eundeug-eundeugan ku Ai
Teu bisa mungkir jeung bohong
Nu aya dina hate Asep ngan ukur Ai


text:
Nihon-shiki
Nihon-shiki atawa Nippon-shiki (Basa Jepang: 日本式, "Japan-style"; romanisasi Nihon-siki atawa Nippon-siki dina Nippon-shiki sorangan) nyaeta sistim romanisasi keur transkripsi Basa Jepang kana alpabet Roman. Aya sababaraha sistim romanisasi Basa Jepang, Nippon-shiki nu ilahar dipake, sarta ngabogaan hubungan hiji-hiji kana sistim tulisan.
Diciptakeun ku ahli fisika Aikitsu Tanakadate (田中館 愛橘 Tanakadate Aikitsu) dina taun 1885, sanggeus sistim romanisasi Hepburn. Maksud Tanakadate sacara lengkep ngaganti kanji tradisional jeung sistim kana tulisan Basa Jepang ku sistim romanisasi, Tanakadate ngarasa gampang keur urang Jepang bisa "bersaing" jeung urang Kulon. Sistim ieu dimaksudkeun keur urang Jepang nulis basana, leuwih ilahar tinimbang romanisasi Hepburn, sarta teu saperti sistim Hepburn, taya usaha sangkan leuwih gampang ku pamake Basa Inggris.
Nippon-shiki dituturkeun ku sistim nu ampir sarua nyaeta Kunrei-shiki. Beda antara Nippon-shiki jeung Kunrei-shiki nyaeta beda dina suku kata kana jeung ejaan modern. Dina sistim Basa Jepang standar modern, pasangan sora di/zi ぢ/じ, du/zu づ/ず, dya/zya ぢゃ/じゃ, dyu/zyu ぢゅ/じゅ, dyo/zyo ぢょ/じょ, wi/i ゐ/い, we/e ゑ/え, kwa/ka くゎ/か, gwa/ga ぐゎ/が jadi identik. Contona, kecap kanadukai (Nippon-shiki) かなづかい nyaeta diucapkeun kanazukai dina Basa Jepang modern.
Nippon-shiki dianggap leuwih ilahar dina sistim romanisasi Basa Jepang, sabab leuwih disiplin dina bentuk romanisasi nyaeta "hiji kana, dua hurup". Sistim ieu ngabogaan bentuk nu unik pakait jeung masing-masing pasangan homofon kana dina dapat di luhur, hiji-hiji sistim romanisasi nu ngidinan teu leungit metakeun (mangka disebutna metakeun "round trip") ti jeung ka kana (tempo artikel hiragana keur leuwih jentre).
Sanajan kitu, ku sabab teu nuturkeun pola nu ilahar dina ejaan Basa Inggris, loba nu biasa make Basa Inggris manggihkeun ejaan nu counterintuitive. Contona, ngaran tipe uncal, "sika", asli ti Jepang, sarta dieja dina Basa Inggris make Nihon-shiki, nu ampir sarua dipake ku nu make Basa Inggris diucapkeun jadi "seek-uh", lain "she-kah". Ieu jelas beda jeung ucapan dina Basa Jepang sabab ku sistim romanisasi. Lobana masalah siga kieu nyababkeun sistim ieu karasa kurang nyugemakeun.
Nippon-shiki geus dibakukeun ku International Organization for Standardization dina ISO 3602 bentuk teges. Sistim JSL, nu remen dipake keur parentah mahasiswa asing Basa Jepang, dumasar kana Nippon-shiki.
Nipponsiki — ISO 3602 Teges[édit | édit sumber]
Note:
- Nu warna beureum geus jarang dipake.
- Lamun he へ dipake keur partikel ditulisna he lain e (Kunrei-shiki/Hepburn).
- Lamun ha は dipake keur partikel ditulisna ha lain wa.
- Lamun wo を dipake keur artikel ditulisna wo lain o.
- Vowel panjang ditembongkeun ku circumflex, contona o ditulis ô, teu saperti dina Hepburn, nu make macron.
- Suku kata n ん ditulisna n samemeh konsonan tapi jadi n' samemeh vowel jeung y.
- Geminate consonant ditandaan ku konsonan ganda nuturkeun sokuon, っ, euweuh hal nu husus.
Rujukan[édit | édit sumber]
- Nihongo Daihakubutsukan (日本語大博物館), author: Jun'ichirō Kida (紀田順一郎), publisher: Just System (ジャストシステム, Jasuto Shisutem) ISBN 4-88309-046-9 (in Japanese), chapter 6.